 **МИНИСТЕРСТВО НА ЗЕМЕДЕЛИЕТО И ХРАНИТЕ**

**ОБЛАСТНА ДИРЕКЦИЯ „ЗЕМЕДЕЛИЕ" – ГР. РУСЕ**

п.k. 7000, гр. Русе, адрес: ул. „Църковна независимост“ № 16, ет. 7, телефон: 0877 174 111,

е-mail: odzg\_ruse@mzh.government.bg

**О Б Щ А И Н Ф О Р М А Ц И Я**

**за**

**потребителите на административни услуги относно реда за предоставяне на административни услуги, за изразяване на мнения, подаване на сигнали и предложения**



**РУСЕ**

**2024 ГОДИНА**

**УВАЖАЕМИ ГРАЖДАНИ,**

Областна дирекция „Земеделие” – Русе, е специализирана териториална администрация към министъра на земеделието и храните, юридическо лице на бюджетна издръжка, второстепенен разпоредител с бюджет към министъра на земеделието и храните.

1. **Наименование и адрес на администрацията:**

Областна дирекция „Земеделие“ – Русе, адрес: гр. Русе, п.к. 7000, ул. „Църковна независимост“ № 16, ет. 7 и ет. 6, общ. Русе, обл. Русе, тел. за връзка: 0877 174 111, email: odzg\_ruse@mzh.government.bg, ЕИК по БУЛСТАТ: 175809789.

1. **Функции и принципи:**

Областна дирекция „Земеделие” – Русе, подпомага министъра на земеделието и храните при провеждането на държавната политика в областта на земеделието и горите, прилагането на Общата селскостопанска политика на Европейския съюз на територията на област Русе. Дейността на Областна дирекция „Земеделие” – Русе, се основава на принципите на законност, откритост и достъпност, отговорност и отчетност, ефективност, субординация и координация, предвидимост, обективност и безпристрастност.

Следвайки тези принципи, сме разработили Харта на клиента и стандарти за административно обслужване, където под термина „административно обслужване“ съгласно § 1 т. 1 от Допълнителните разпоредби на Закона за администрацията (ЗА), се има предвид „всяка дейност по извършване на административни услуги от структурите на администрацията и от организации, предоставящи обществени услуги“, като терминът „административна услуга“ съгласно § 1, т. 2 от ДР на ЗА е свързан с:

* издаване на индивидуални административни актове, с които се удостоверяват факти с правно значение;
* издаване на индивидуални административни актове, с които се признава или отрича съществуването на права или задължения;
* извършване на други административни действия, които представляват законен интерес за физическо или юридическо лице;
* консултациите, представляващи законен интерес за физическо или юридическо лице относно административноправен режим, които се дават по силата на нормативен акт или които са свързани с издаване на административен акт или с извършване на друга административна услуга;
* експертизите, представляващи законен интерес за физическо или юридическо лице, когато нормативен акт предвижда тяхното извършване като задължения на администрацията на държавен орган или от овластена организация.

В контекста на горното администрацията на Областна дирекция „Земеделие” – Русе, при осъществяване на своята дейност си поставя следните основни цели:

**1. Да подобрим достъпа до услуги, като подробно Ви информираме за Вашите права, за това откъде и как можете да получите съответните административни услуги.**

Вие можете да се свържете с нас и да получите информация по следните начини:

* Като ни посетите или ни пишете на адрес: **Областна дирекция „Земеделие” – Русе, гр. Русе, п.к. 7000, ул. „Църковна независимост“ № 16, ет. 7, общ. Русе, обл. Русе;**
* Като попълните образец на Заявление за достъп до обществена информация – публикуван на официалната интернет страница на Областна дирекция „Земеделие“ – Русе;
* Можете да използвате и
	+ телефона на администрацията: **0877 174 111;**
	+ e-mail: **odzg\_ruse@mzh.government.bg****;**
	+ интернет адрес: [**http://mzh.government.bg/odz-ruse/bg/home.aspx**](http://mzh.government.bg/odz-varna/bg/home.aspx)
	+ или адресите и телефонните номера на специализираната териториална администрация и съответните й териториални звена - Общинските служби по земеделие */Приложение № I/* .
* За реализирането на тази цел, за всяка административна услуга, която извършваме, Ви предлагаме конкретен и пълен стандарт с приложени към него образци. В този стандарт сме посочили нормативната уредба на административната услуга, информирали сме Ви към кое административно звено  следва да се обърнете, какви документи трябва да представите и какъв е нормативно установения срок, след изтичането на който ще получите исканата от Вас услуга. Необходимо е да знаете предварително, че времето, определено от служителите за отстраняване на непълноти и неточности по предоставената от Вас документация, не се включва в срока, определен в тези стандарти за извършване на съответната административна услуга /*Стандартите и бланките са публикувани на Интернет-страницата на Областна дирекция „Земеделие” - Русе/.*
* Областна дирекция „Земеделие” – Русе, приема електронни документи, подписани с квалифициран електронен подпис съобразно Закона за електронния документ и електронните удостоверителни услуги (обн. ДВ., бр. 34 от 6 април 2001 г., в сила от 06.10.2001 г., посл.изм. ДВ., бр. 58 от 23 юли 2019 г.).
* Вашите документи, записани на физически носител (флашка, CD), може да предоставите за регистрация и на деловодителите на администрацията.

  **2. Постигане на високо качество на предоставяните услуги, като намалим личните Ви разходи и време за получаване на услуги и осигурим добро отношение и желание за съдействие от страна на служителите, които Ви обслужват.**

Заявленията за предоставяните административните услуги, както и заявленията за достъп до обществена информация по реда на ЗДОИ и изискващите се документи се подават в Областна дирекция „Земеделие” – Русе, или съответната Общинска служба по земеделие.

 Пълна информация за административните услуги, които извършват Областна дирекция „Земеделие” – Русе, и териториалните й звена - Общинските служби по земеделие /*Приложение № II/*, може да получите от интернет страницата на администрацията.

 В Деловодството на Областна дирекция „Земеделие” – Русе, ще Ви се предостави ясна, лесно разбираема, пълна и точна информация за всички предоставяни административни услуги, за движението на подадените от Вас заявления, за различните комуникационни средства и начини, които може да използвате за достъп до администрацията, **всеки работен ден от 9.00 до 17.30 часа, без прекъсване.**

За постигане на прозрачност и отзивчивост, ние Ви осигуряваме възможност за комуникация с любезни и добре информирани служители по време на целия процес на административното обслужване.

**3. Да Ви насърчим да изказвате мнението си за получаваните от Вас услуги.**

**В Областна дирекция „Земеделие” – Русе, сме създали възможност свободно и по удобен за Вас начин да подавате Вашите сигнали и предложения за усъвършенстване на организацията и дейността на администрацията и за решаване на други въпроси, които са от компетентността на специализираната териториална администрация.**

Ние очакваме от Вас да изразявате свободно Вашите мнения, предложения и коментари като:

* се обадите на тел. 0877 174 111;
* изпратите Вашето писмо в ЦАО на адрес: гр. Русе, п.к. 7000, ул. „Църковна независимост“ № 16, ет. 7, общ. Русе, обл. Русе, или в съответните териториални звена;
* дойдете лично в сградата на Областна дирекция „Земеделие” – Русе, или в съответните териториални звена;
* изпратите Вашето писмо на e-mail: odzg\_ruse@mzh.government.bg;
* изразите писмено Вашето мнение или коментар за организацията на административното обслужване в Областна дирекция „Земеделие“ – Русе, и предложенията Ви за подобряването му, и го пуснете в специално поставената във фоайето на администрацията Кутия за сигнали, мнения и коментари.
* попълните Анкетната карта за проучване на удовлетвореността на потребителите на административни услуги.

**Важно е да знаете**, че не се образува производство по анонимни предложения и сигнали, както и по сигнали, отнасящи се до нарушения, извършени преди повече от 2 (две) години. За анонимни предложения и сигнали се считат тези, които не съдържат достатъчно данни за обратна връзка с подателя – име и адрес за обратна кореспонденция. Регистрират се само предложения и сигнали, подадени на:

* на тел. 0877 174 111;
* на адреса на Областна дирекция „Земеделие” – Русе (ЦАО): гр. Русе, п.к. 7000, ул. „Църковна независимост“ №16, ет. 7;
* на e-mail: odzg\_ruse@mzh.government.bg.

На запитвания от общ характер, които не изискват експертен отговор, ще получите отговор в срок до 7 дни. Предложения и сигнали, засягащи проблеми, чието решаване е извън нашите правомощия, ще насочим към съответната администрация в срок от 7 дни, като се ангажираме да Ви информираме писмено за това.

  Сигнали и предложения се разглеждат най-късно в двумесечен срок от постъпването им, като решението по тях се съобщава в 7-дневен срок от постановяването му.

Когато е необходимо по-продължително проучване, срокът на вземане на решение може да бъде продължен до 6 месеца (вкл. вече изтеклите 2 месеца) – при предложение, и до 1 месец – при сигнал, за което подателят се уведомява писмено.

 Сигнал за незаконни или неправилни, или пораждащи съмнение за корупция действия/бездействия на служители от администрацията, както и сигнали по повод качеството на предоставяните административни услуги, могат да се подават до Инспектората на Министерство на земеделието и храните:

* на адреса на Министерството на земеделието и храните (гр. София, бул. „Христо Ботев“ № 55) до ръководителя на Инспектората на e-mail: signali-korupcia@mzh.government.bg;
* чрез пощенска кутия за сигнали за корупция и конфликт на интереси, намираща се в сградата на Министерството на земеделието и храните – гр. София, бул. „Христо Ботев“ № 55 (Приемна).
* на безплатен телефон: 0800 20 200.

На Вашите предложения и сигнали ще отговорим на избрания от Вас начин: лично в Деловодството на Областна дирекция „Земеделие“ – Русе, чрез лицензиран пощенски оператор, на посочен от Вас e-mail или факс.

**Няма да получите отговор на въпроси, сигнали и жалби, предложения, които съдържат нецензурни изрази и немотивирани обидни изказвания по отношение на българската администрация и институции, уронващи престижа на институцията/ите и нейните/техните служители.**

**Нормативната уредба, на която се позоваваме, при административното обслужване и работата с предложения  и сигнали на граждани, юридически лица е:**

* АДМИНИСТРАТИВНОПРОЦЕСУАЛЕН КОДЕКС;
* ЗАКОН ЗА АДМИНИСТРАЦИЯТА;
* НАРЕДБА ЗА АДМИНИСТРАТИВНОТО ОБСЛУЖВАНЕ.

**Основните нормативни актове, свързани с дейността на Областна дирекция „Земеделие” – Русе, са:**

* Административнопроцесуален кодекс;
* Закон за администрацията;
* Закон за административните нарушения и наказания (ЗАНН);
* Закон за арендата в земеделието (ЗАЗ);
* Закон за възстановяване на собствеността върху горите и земите от горския фонд (ЗВСГЗГФ);
* Закон за държавния служител;
* Закон за животновъдството;
* Закон за защита на личните данни;
* Закон за опазване на земеделските земи (ЗОЗЗ);
* Закон за опазване на селскостопанското имущество (ЗОСИ) и подзаконовите нормативни актове;
* Закон за подпомагане на земеделските производители (ЗПЗП);
* Закон за прилагане на Общата организация на пазарите на земеделски продукти на Европейския съюз (ЗПООПЗПЕС);
* Закон за пчеларството;
* Закон за регистрация и контрол на земеделската и горската техника (ЗРКЗГТ);
* Закон за сдружения за напояване;
* Закон за собствеността и ползването на земеделските земи (ЗСПЗЗ);
* Закон за тютюна, тютюневите и свързаните с тях изделия;
* Закон за устройство на територията;
* Правилник за прилагане на Закона за опазване на земеделските земи (ППЗОЗЗ);
* Правилник за прилагане на Закона за собствеността и ползването на земеделските земи (ППЗСПЗЗ);
* Правилника за прилагане на Закона за възстановяване на собствеността върху горите и земите от горския фонд (ППЗВСГЗГФ);
* Наредба за административното обслужване;
* Наредба № 49 от 5 ноември 2004 г. за поддържане на картата на възстановената собственост;
* Наредба № 16 от 28 Май 2010 г. за изискванията за качество и контрол за съответствие на пресни плодове и зеленчуци;
* Наредба № 11 от 15 май 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми;
* Наредба № 15 от 8 Май 2009 г. за окачествяване и класификация на кланични трупове от говеда, свине и овце по скалата на общността EUROP, докладване на цените и проверка в кланиците;
* Наредба № 3 от 29 Януари 1999 г. за създаване и поддържане на регистър на земеделските стопани;
* Наредба № 6 от 18 Февруари 2000 г. за условията и реда на регистрация на договорите за аренда в поземлените комисии;
* Наредба № 16 от 19 юли 2000 г. за организиране и провеждане на търгове за продажба на земеделски земи от Държавния поземлен фонд на притежатели на поименни компенсационни бонове;
* Наредба за оземляване на безимотни и малоимотни граждани;
* Наредба № 23 от 29 декември 2015 г. за условията и реда за мониторинг на пазара на зърно.
1. **Структура, данни за кореспонденция и работно време:**

*Приложение № I:*

**ДАННИ ЗА КОРЕСПОНДЕНЦИЯ И РАБОТНО ВРЕМЕ** **на Областна дирекция „Земеделие“ – Русе, и териториалните й звена - общинските служби по земеделие (ОСЗ):**

|  |  |  |  |  |
| --- | --- | --- | --- | --- |
| **Администрация** | **Адрес** | **Телефон** | **Имейл (e-mail)** | **Работно време***понеделник-петък* |
| Областна дирекция „Земеделие“ - Русе | гр. Русе, п.к. 7000, ул. „Църковна независимост“ № 16, ет. 7 и ет. 6, общ. Русе, обл. Русе | 0877 174 111 | odzg\_ruse@mzh.government.bg | от 9:00 - 17:30 |
| ОСЗ – гр. Борово | гр. Борово, п.к. 7174, ул. „Св. Климент Охридски“ № 1а, ет. 1, общ. Борово, обл. Русе | 08820167350882863047 |  oszg\_borovo@mail.bg | от 9:00 - 17:30 |
| ОСЗ – гр. Бяла | гр. Бяла, п.к. 7100, ул. „Иван Вазов“ № 23, общ. Бяла, обл. Русе | 08820167930882863092 | oszg\_byala@mail.bg | от 9:00 - 17:30 |
| ОСЗ – гр. Ветово | гр. Ветово, п.к. 7080, ул. „Трети Март“ № 19, ет. 2, общ. Ветово, обл. Русе | 08878006180882016792 | oszgvetovo@abv.bg | от 9:00 - 17:30 |
| ОСЗ – гр. Борово, офис гр. Две могили | гр. Две могили, п.к. 7150, бул. „България“ № 93, общ. Две могили, обл. Русе | 088201679108878168000882016735 | oszgdm@mail.bg  | от 9:00 - 17:30 |
| ОСЗ – с. Иваново |  с. Иваново, п.к. 7088, ул. „Митко Палаузов“ № 1А, общ. Иваново, обл. Русе | 0882016729 | oszg\_ivanovo@abv.bg | от 9:00 - 17:30 |
| ОСЗ – гр. Русе | гр. Русе, п.к. 7000, ул. „Църковна независимост“ № 16, ет. 6, общ. Русе, обл. Русе | 08820166980882868002 | oszg\_ruse@mail.bg | от 9:00 - 17:30 |
| ОСЗ – гр. Сливо поле |  гр. Сливо поле, п.к. 7060, ул. „Бузлуджа“ № 1а, общ. Сливо поле, обл. Русе | 0882016728 0882863449 | slpole\_osz@abv.bg | от 9:00 - 17:30 |
| ОСЗ – гр. Бяла, офис с. Ценово | с. Ценово, п.к. 7139, ул. „Цар Освободител“ № 66, общ. Ценово, обл. Русе | 08828634250882016740 | oszg\_cenovo@mail.bg | от 9:00 - 17:30 |

*Приложение № II:*

**СПИСЪК с административни услуги от Регистър на услугите, които се предоставят от Областна дирекция „Земеделие” – Русе, и от Общинските служби по земеделие**

**А. Услуги, предоставяни от Областна дирекция „Земеделие” – Русе, ул. „Църковна независимост“ № 16, ет. 7:**

|  |  |  |  |  |
| --- | --- | --- | --- | --- |
| **№ по ред** | **Вид услуга** | **Вид режим** | **Административна услуга** | **Идентифи-катор** |
| 1 | режим | неопределен | Издаване на разрешение за бракуване на трайни насаждения с неизтекъл/изтекъл срок на амортизация | 905 |
| 2 | услуга |  | Издаване на разрешение за промяна предназначението на земеделски земи за неземеделски нужди с площ до 50 дка | 904 |
| 3 | услуга |  | Издаване на становище по Наредба №19 от 25.10.2012 г. за строителство в земеделските земи без промяна на предназначението им  | 2572 |
| 4 | режим | неопределен | Регистрация на развъдни ферми и стопанства за чистопороден и хибриден разплоден материал от свине и птици  | 1115 |
| 5 | режим | неопределен | Регистрация на племенни и репродуктивни пчелини за производство на елитни и племенни пчелни майки и отводки (рояци) | 1101 |
| 6 | услуга |  | Издаване на акт за категоризация на земеделски земи | 1360 |
| 7 | услуга |  | Извършване на технически прегледи на земеделската и горска техника, превозните средства и машините за земни работи | 2520 |
| 8 | режим | регистрация | Прекратяване на регистрацията и отчисляване на земеделската и горската техника, превозните средства и машините за земни работи | 2521 |
| 8.1 | режим | регистрация | Промяна в регистрацията на земеделската и горската техника, превозните средства и машините за земни работи | 2521 |
| 8.2 | услуга | регистрация | Извършване на първоначална регистрация на земеделската и горската техника, превозните средства и машините за земни работи | 2521 |
| 9 | режим | регистрация | Издаване на удостоверение за вписване в базата данни на нов обект за съхранение на зърно | 2567 |
| 10 | режим | неопределен | Регистриране на земеделски стопани | 1822 |
| 11 | услуга |  | Издаване на удостоверение за осигурителен стаж (УП 3) | 2133 |
| 12 | услуга |  | Издаване на удостоверение за осигурителен доход (УП 2) | 2134 |
| 13 | услуга |  | Предоставяне на достъп до обществена информация | 2 |
| 14 | услуга |  | [Издаване на разрешение за изкупуване на суров тютюн](http://iisda.government.bg/adm_services/services/service/3382) | 2647 |
| 15 | услуга |  | [Регистрация на тютюнопроизводители](http://iisda.government.bg/adm_services/services/service/3423) | 2652 |
| 16 | услуга |  | Изработване и преработване на план на новообразуваните имоти | 910 |
| 17 | режим | регистрация | Регистрация на производителите на бубено семе | 475 |
| 18 | режим | регистрация | Регистрация на розопроизводители, розопреработватели и обекти за производство на продукти от цвят на маслодайна роза | 3116 |
| 19 | режим | неопределен | Изготвяне на протоколи за установяване на щети вследствие на природни бедствия или неблагоприятни климатични условия | 3345 |
| 20 | услуга |  | Подаване на заявление по чл. 37ж, ал. 12 от Закона за собствеността и ползването на земеделските земи /ЗСПЗЗ/ | 9605 |
| 21 | услуга |  | Подаване на заявление по чл. 37в, ал. 7 от Закона за собствеността и ползването на земеделските земи /ЗСПЗЗ/ | 9604 |
| 22 | услуга |  | Предоставяне на цифрова информация в SHP и/или DBF формат | 1886 |
|  | режим | регистрация | Издаване на свидетелство за правоспособност за работа със земеделската и горската техника по Закона за регистрация и контрол на земеделската и горската техника | 1886 |
|  |  |  | Придобиване на собственост върху земя частна държавна собственост по чл. 27, ал.6 и ал.8 от ЗСПЗЗ /*процедура/* |  |

**Б. Услуги, предоставяни от Общинските служби по земеделие:**

|  |  |  |  |  |
| --- | --- | --- | --- | --- |
| **№ по ред** | **Вид услуга** | **Вид режим** | **Административна услуга** | **Идентифи-катор** |
| 1 | услуга |  | Изготвяне на скица на имот | 501 |
| 2 | услуга |  | Въвеждане на промени в регистъра на собствениците и в регистъра на имотите | 281 |
| 3 | услуга |  | Издаване на препис/копие от решение на поземлена комисия или Общинска служба по земеделие | 1824 |
| 4 | режим | неопределен | Регистриране на договор за аренда или наем и издаване на талон за аренда и наем | 989 |
| 5 | услуга |  | Предоставяне на координати (X,Y) на точки от опорната мрежа с репераж | 1124 |
| 6 | услуга |  | Изработване на копие от карта или нейна част  | 538 |
| 7 | услуга |  | Справка за налична информация от регистъра за масив | 908 |
| 8 | услуга |  | Справка за налична информация от регистъра на собствениците | 1163 |
| 9 | услуга |  | Издаване на удостоверение за характеристики на имоти, необходими за определяне на данъчната им оценка | 497 |
| 10 | услуга |  | Издаване на удостоверение за реституционни претенции | 703 |
| 11 | услуга |  | Издаване на удостоверение за идентичност на имот | 1164 |
| 12 | услуга |  | Издаване партида на имот | 1440 |
| 13 | услуга |  | Установяване на промяна в начина на трайно ползване на имот | 1679 |
| 14 | услуга |  | Преработване на парцеларен план на стопански двор | 733 |
| 15 | режим | неопределен | Регистриране на заявления за подпомагане | 1117 |
|  | услуга |  | Издаване на удостоверение за прекратяване на договор за аренда или наем |  |

**В. Административни услуги, предоставяни от ОСЗ от името на Агенция по геодезия, картография и кадастър, за неурбанизираната територия на административна област Русе, с влезли в сила заповеди за одобрени кадастрална карта и кадастрални регистри:**

|  |
| --- |
| **Административни услуги, предоставяни от Общинските служби по земеделие от името на****Агенция по геодезия, картография и кадастър, за неурбанизираната територия на****административна област Русе с влезли в сила заповеди за****одобрени кадастрална карта и кадастрални регистри** |
| **Наименование на административната услуга с номер в Регистъра на услугите** | **Документ, срок за изпълнение и такса** | **Необходими документи** |
| обикновена услуга | бърза услуга |
| 1683 Издаване на скица на поземлен имот в неурбанизирана територия  | * хартиен носител
* 7 работни дни
* 5 лв.
 | * хартиен носител
* 3 работни дни
* 10 лв.
 | 1. Заявление от заинтересовано лице или пълномощник (при заявяване на услуга на гише, заявлението се попълва електронно от служител - не е необходимо предварително попълнено заявление); 2. Документ за собственост или друго вещно право или документ, удостоверяващ наличието на правен интерес (удостоверение за наследници; съдебно решение; документ, предоставящ право на управление или др.); 3. Пълномощно, когато заявлението се подава от пълномощник; 4. Копие от скица за имота от архивен кадастрален и/или регулационен план (при наличие); 5. Копие от архитектурен план (при наличие и невъзможно еднозначно индивидуализиране на обекта). *Забележка:* Документът по т. 5 се изисква само при заявяване на услуга 1449 „Издаване на схема на самостоятелен обект“.  |
| 2690 Издаване на скица на сграда  | * хартиен носител
* 7 работни дни
* 20 лв.
 | * хартиен носител
* 3 работни дни
* 40 лв.
 |
| 1449 Издаване на схема на самостоятелен обект  | * хартиен носител
* 7 работни дни
* 20 лв.
 | * хартиен носител
* 3 работни дни
* 40 лв.
 |
| 589 Издаване на удостоверение за наличие или липса на данни: * съдържа данни за заявените обекти или липса на данни за тях;
* характеристики за заявените обекти (местоположение, произход, точност, вид, формат, източник, съдържание и други);
* издава се за: удостоверяване на данни, съдържащи се в КККР, за попълване на данни за данъчна декларация и други.
 | * хартиен носител
* 7 работни дни
* 20 лв.
 | * хартиен носител
* 3 работни дни
* 40 лв.
 |

**Забележка: Общинските служби по земеделие приемат и обработват заявления, без да предоставят на заявителите документи за услуга 760 „Нанасяне на настъпили промени в кадастралния регистър на недвижимите имоти“!**

***ВАЖНО:* ОПИСАНИЕТО НА АДМИНИСТРАТИВНИТЕ УСЛУГИ, СЪОТВЕТНО ОБРАЗЦИ КЪМ ТЯХ, СА ПРЕДОСТАВЕНИ В ХАРТАТА НА КЛИЕНТА, В СЕКЦИЯ „АДМИНИСТРАТИВНО ОБСЛУЖВАНЕ“ И В ПОДСЕКЦИЯ** СТАНДАРТИ ЗА АДМИНИСТРАТИВНО ОБСЛУЖВАНЕ, ОБЯВЕНИ НА ОФИЦИАЛНАТА ИНТЕРНЕТ СТРАНИЦА НА АДМИНИСТРАЦИЯТА.



**2024 ГОДИНА**